JMART เด้งกลับ 3% ไร้กระทบ SCBX มั่นใจผนึก BTS – ผลงาน บ.ลูกหนุนกำไรโตแกร่ง
JMART เด้งกลับ 3% หลังร่วงแรงวานนี้ ฟาก “อดิศักดิ์” ยันไร้กระทบ SCBX ชี้แผนผนึก BTS รวมถึงผลงานจากบริษัทลูกหนุนการเติบโตแข็งแกร่ง
JMART เด้งกลับ 3% หลังร่วงแรงวานนี้ ฟาก “อดิศักดิ์” ยันไร้กระทบ SCBX ชี้แผนผนึก BTS รวมถึงผลงานจากบริษัทลูกหนุนการเติบโตแข็งแกร่ง
28 ก.ย. 2564

ผู้สื่อข่าวรายงานว่า (วันนี้ 28 ก.ย. 2564) ราคาหุ้น บริษัท เจ มาร์ท จำกัด (มหาชน) หรือ JMART ณ เวลา 10.19 น. อยู่ที่ระดับ 39.50 บาท ปรับตัวเพิ่มขึ้น 1 บาท หรือ 2.60% มูลค่าการซื้อขาย 174.47 ล้านบาท

นายอดิศักดิ์ สุขุมวิทยา ประธานเจ้าหน้าที่บริหาร บริษัท เจ มาร์ท จำกัด (มหาชน) หรือ JMART กล่าวว่า SCBX ไม่ได้มีผลกระทบกับเจมาร์ท ขณะเดียวกันนโยบายเรื่องการ ซินเนอจี้ ได้ดำเนินการมา 6 ปีแล้ว และล่าสุดคือการร่วมกับกลุ่มบีทีเอส ที่จะช่วยสร้างการเติบโตให้กับเจมาร์ทและบีทีเอส และจะเริ่มเห็นผลตั้งแต่ปี 2565
“เจมาร์ทจะได้รับเงินจากบีทีเอสในเดือนธันวาคมปีนี้ ส่วนผลประกอบการปีนี้ของกลุ่มเจมาร์ท ทั้ง JMT SINGER รวมถึง JMART จะสร้าง All Time High ได้อย่างแน่นอน” นายอดิศักดิ์ กล่าว
อีกทั้ง นายอดิศักด์ กล่าวอีกว่าว่า ส่วนราคาหุ้นที่ปรับลงมาก่อนหน้า น่าจะมาจากกลุ่มนักลงทุนที่อาจเกิดความกังวลบ้าง จึงขายทำกำไรกันออกมาก่อน แล้วอาจจะหันไปซื้อหุ้นตัวอื่น อย่างไรก็ดี การที่หุ้นในกลุ่มเจมาร์ทถูกขายในช่วง 1-2 วันนี้ที่ผ่านมา ไม่ได้เกี่ยวหรือมีผลกระทบกับพื้นฐาน ตอนนี้ฐานของกลุ่มไม่ได้เปลี่ยนแปลง และในทางกลับกัน เชื่อมั่นว่า กลุ่มฯ จะแข็งแกร่งมากขึ้น